[{"text_idx": "#000000", "text": "Paratoi i Ddysgu (Cwrs Byr)"}, {"text_idx": "#000001", "text": "Cwrs rhagarweiniol i'ch helpu chi i baratoi ar gyfer astudio neu barhau a\u0302'ch astudiaethau."}, {"text_idx": "#000002", "text": "Cwrs i'ch helpu i baratoi ar gyfer astudio neu barhau a\u0302'ch astudiaethau."}, {"text_idx": "#000003", "text": "Bydd Paratoi i Ddysgu yn eich cyflwyno i'r offer y byddwch yn eu defnyddio i gynorthwyo eich dysgu a rhoi trosolwg o'r gwasanaethau cymorth a fydd yn hanfodol er mwyn i chi gael y gorau o'ch cwrs."}, {"text_idx": "#000004", "text": "Ewch at dudalen Paratoi i Ddysgu cyn i chi ymrestru, er mwyn ymgyfarwyddo a\u0302 gweithgareddau ac adnoddau a fydd yn eich helpu i baratoi ar gyfer eich astudiaethau."}, {"text_idx": "#000005", "text": "Pan fyddwch wedi sefydlu eich cyfrif TG PDC a chwblhau\u2019r broses o ymrestru ar-lein, bydd gennych fynediad i'r Cwrs byr \u2018Paratoi i Ddysgu\u2019 ar Blackboard. Gallwch ymweld a\u0302'r cwrs Paratoi i Ddysgu ar unrhyw adeg, ond byddem yn eich annog i'w gwblhau cyn i chi ddechrau\u2019ch cwrs."}, {"text_idx": "#000006", "text": "Tra\u2019n astudio ym Mhrifysgol De Cymru, byddwch yn defnyddio amrywiaeth o dechnolegau dysgu. Cyfeiriwn at y rhain fel Unilearn. Yn ogystal a\u0302\u2019r Cwrs Byr Paratoi i Ddysgu, gallwch gael gafael ar yr holl arweiniad sydd ei angen arnoch ar gyfer yr offer Unilearn ar wefan gwasanaethau TG y Brifysgol."}, {"text_idx": "#000007", "text": "Ar o\u0302l cofrestru, dylech ganiata\u0301u hyd at 48 awr cyn cael mynediad i'r cwrs."}, {"text_idx": "#000008", "text": "Mae gan y cwrs elfennau craidd a dewisol. Dylai cwblhau'r elfennau craidd gymryd tua 1.5-2.5 awr. Rydym yn argymell eich bod yn archwilio rhai elfennau dewisol defnyddiol. Bydd y cwrs yn cymryd mwy o amser os byddwch chi'n dewis gwneud hyn."}, {"text_idx": "#000009", "text": "Mae'r cwrs wedi'i strwythuro o amgylch yr adrannau canlynol (mae pob adran isod yn rhoi hyd bras o\u2019r amser y bydd yn ei gymryd):"}, {"text_idx": "#000011", "text": "Cyrchu'r Cwrs Paratoi i Ddysgu"}, {"text_idx": "#000012", "text": "I gael mynediad i'r cwrs yn gyntaf bydd angen i chi fewngofnodi i Blackboard gan ddefnyddio'ch cyfeiriad e-bost myfyriwr (e.e. [email protected]) a'ch cyfrinair:"}, {"text_idx": "#000013", "text": "Ac yna, llywio i Trefniadaeth y Cwrs \u2018Paratoi i Ddysgu\u2019 o dan \u201cFy Nghyfundrefnau\u201d neu \u201cMy Organisations\u201d (yn ddibynnol ar osodiadau eich pecyn iaith yn eich gosodiadau personol)."}, {"text_idx": "#000014", "text": "Pan fyddwch chi'n barod i ddechrau, archwiliwch yr adran Cyflwyniad i\u2019r Cwrs cyn symud ymlaen i weddill y cwrs. Sylwch: ar rai dyfeisiau gall y ddewislen ar y chwith gael ei chuddio yn ddiofyn. Cliciwch y bar glas cul ar ochr chwith eich sgrin, neu'r eicon > ger y chwith uchaf ar sgriniau bach, i ddangos y ddewislen. Defnyddiwch y ddewislen ar yr ochr chwith i lywio'ch ffordd trwy'r cwrs. Rydym yn argymell dechrau gyda \u201cDefnyddio Unilearn\u201d."}, {"text_idx": "#000015", "text": "Os oes gennych broblemau wrth gyrchu'r cwrs hwn, neu unrhyw ran o'r cynnwys ynddo, cysylltwch a\u0302 Cymorth TG."}]